Қасиетті Платон мен Аристотель көзқарастарының ортақтығы туралы

Қасиетті Платон мен Аристотель көзқарастарының ортақтығы туралы — Әбу Насыр Әл-Фарабидің философиялық еңбегі.

Кітаптың мақсаты — Платон мен Аристотельдің шығармаларындағы қарама-қайшы болып көрінетін кейбір ұстанымдарды дұрыс түсіндіру, деп автор өзі көрсеткен:

Мен көптеген замандастарымыздың әлем жаратылысы мен оның мәңгілігі туралы бір-бірімен таласып, тартысып жатырғанын көрдім. Олар өздерінің арасында философияның көшін бастаған көрнекті данагөй [Платон мен Аристотельдің] арасында Бірінші Жаратушыға қатысты дәлелдеу мәселесінде тартыс бар дейді. Сондай-ақ, Бірінші Жаратушыдан тарайтын әуелгі себептердің, жан, ақыл мәселелерінде және жақсы-жаман әрекеттердің жазасы мен сыйы және көптеген саясат, этика мен логика мәселелерінде қайшылық пен тартыс бар көрінеді. Осы еңбегімде екі данышпан көзқарастарының бірлігі турасында баян етуді, олардың кітаптарын зерттейтін көптеген зерттеушілердің көкейіндегі күмән мен сенімсіздікті жою үшін екі ойшыл көзқарастарының ұқсастығын ашықтауды жөн көрдім.

Кітап келесі тараушаларға бөлінген:
 Философия және Платон мен Аристотельдің жасампаздығы
 Философияның зерттейтін пәні
 Аристотель логика ғылымын дамытты әрі Платон бастаған философияның басқа да ғылымдарын тәмамдады
 Бірнеше ақылдың бірігуі — дәлел
 Индукция қателігі
 Платон мен Аристотельдің екі түрлі жолы олардағы азаматтық және мінез-құлықтық қарама-қарсылықты білдірмейді
 Платон мен Аристотель зерттеулері сыртқы көріністе әр түрлі болғанымен мақсатта — бір
 Платон мен Аристотельде субстанцияның артықшылығы туралы қарама-қарсылық
 Платонның "бөлу" ұғымын Аристотель теріске шығармайды
 Платон мен Аристотель арасында силлогизм мәселесінде қарама-қарсылық жоқ
 Платон мен Аристотель пікірлеріндегі "көру" мәселесі
 Платон мен Аристотельдегі мінез-құлық мәселесі
 Платон мен Аристотельдегі білім алу мәселесі
 Платон мен Аристотель әлем туралы
 Платон мен Аристотель қолданған мысалдар
 Платон мен Аристотельдегі жазалау мен марапаттау мәселелері
 Қорытынды

 Сілтемелер 
 Әбу Насыр Әл-Фарабидің он томдық жинағы, 1-том

Санат:Әл-Фараби
Санат:Философия
Санат:Платон
Санат:Аристотель